Η **Ουνιάο Ντεπορτίβα ντε Λεϊρία**, πιο γνωστή ως **Ουνιάο ντε Λεϊρία**, είναι πορτογαλικός ποδοσφαιρικός σύλλογος με έδρα την πόλη της Λεϊρία, στην Κεντρική Πορτογαλία. Με έτος ίδρυσης την 6η Ιουνίου 1966, αυτό τον καιρό αγωνίζεται στη Σεγκούντα Λίγκα, ενώ δίνει τις εντός έδρας αναμετρήσεις της στο *Κάμπο ντα Πορτέλα*, γήπεδο χωρητικότητας 2.500 θέσεων.

Ιστορία
-------

Οι μεγαλύτεροι αντίπαλοι της Λεϊρία στην Πορτογαλία είναι οι ΣΚ Μπέιρα-Μαρ, Ασοσιασάο Ναβάλ 1º ντε Μάιο και Ακαντέμικα ντε Κοΐμπρα, οι οποίες βρίσκονται στην ίδια γεωγραφική περιοχή με αυτήν. Την σεζόν 1979–80, ο σύλλογος αγωνίστηκε για πρώτη φορά στην κορυφαία κατηγορία, τερματίζοντας στην 13η θέση και αποτελώντας την πρώτη υποβιβαζόμενη ομάδα σύμφωνα με τον βαθμολογικό πίνακα του πρωταθλήματος.

Έχοντας δώσει σκληρές μάχες για την έξοδο στις ευρωπαϊκές διοργανώσεις στη διάρκεια της δεκαετίας του 2000, ωστόσο υποβιβάστηκε μετά το πέρας της σεζόν 2007–08 στη δεύτερη κατηγορία, έχοντας τερματίσει στη τελευταία θέση του πρωταθλήματος. Η ομάδα κατάφερε να επανέλθει άμεσα, τερματίζοντας δεύτερη πίσω από την πρωταθλήτρια ΣΚ Ολιανένσε.

Την σεζόν 2011–12, η ομάδα ταλανίστηκε από σοβαρά οικονομικά προβλήματα, με τους παίκτες να μην πληρώνονται τον μισθό τους επί σειρά μηνών, ενώ ο σύλλογος προέβη και σε τρεις αλλαγές προπονητών στη διάρκεια της σεζόν και ο πρόεδρος Ζοάο Μπαρτολομέου παραιτήθηκε έπειτα από σε βάρος του κατηγορίες για αφερεγγιότητα σε βάρος των παικτών. Στις 29 Απριλίου 2012, καθώς οι περισσότεροι παίκτες του συλλόγου είχαν λύσει τα συμβόλαιά τους, μόνο οκτώ παίκτες εμφανίστηκαν στον αγωνιστικό χώρο για την εντός έδρας αναμέτρηση γα το πρωτάθλημα απέναντι στη ΣΝ Φεϊρένσε, με την τελική ήττα με σκορ 0–4 να έρχεται ως λογική συνέπεια. Ο σύλλογος έδωε τους δύο τελευταίους του αγώνες, απέναντι σε Μπενφίκα και ΣΝ Νασιονάλ, με πλήρη σύνθεση, όμως τρεις παίκτες προέρχονταν από την ομάδα νέων.

Έχοντας αποτύχει να προλάβει την προθεσμία για την δήλωση συμμετοχής στην δεύτερη κατηγορία, η Λεϊρία αυτομάτως υποβιβάστηκε στην Γ΄ Κατηγορία. Έχοντας αναλάβει την δύσκολη αποστολή επανασχεδιασμού του ρόστερ από μηδενική βάση, η διοίκηση προσέλαβε αριθμό παικτών με στόχο την άμεση επάνοδο στις επαγγελματικές κατηγορίες, ενώ μια δεύτερη ομάδα σχηματίστηκε και ξεκίνησε να αγωνίζεται στα τοπιοκά πρωταθλήματα της Λεϊρία, υπό την τεχνική καθοδήγηση του παλαιού παίκτη του συλλόγου Λουίς Μπίλρο.

Γήπεδο
------

Το Εστάντιο Δρ. Μαγκαλιάες Πεσόα
Το Εστάντιο Δρ. Μαγκαλιάες Πεσόα ανεγέρθη ενόψει του Euro 2004 το 2003, φιλοξενώντας στη διάρκεια της διοργάνωσης τους αγώνες της Κροατίας απέναντι σε Ελβετία (0–0) και Γαλλία (2–2).

Φιλοξένησε, επίσης, το 2006 τον τελικό του Πορτογαλικού Σούπερ Καπ μεταξύ των ΦΚ Πόρτο και Βιτόρια ντε Σετούμπαλ, καθώς και αυτό της επόμενης σεζόν (Σπόρτινγκ Λισαβόνας 1–0 Πόρτο).

Ο αρχιτέκτονας που έκανε τα σχέδια του γηπέδου ήταν ο Τομάς Ταβέιρα, ο οποίος σχεδίασε κι άλλα γήπεδα ενόψει του Euro 2004 στα οποία περιλαμβάνονται το *Εστάντιο Μουνισιπάλ ντε Αβέιρο* της Μπέιρα Μαρ καθώς και το *Στάδιο Ζοζέ Αλβαλάδε* της Σπόρτινγκ. Οι χώροι του γηπέδου ανήκουν στον Δήμο της Λεϊρία.

Λόγω του υπερβολικού ενοικίου που υποχρεούταν να πληρώνει, η Λείρία μετακόμισε στο Εστάντιο Μουνισιπάλ στη γειτονική πόλη της Μαρίνια Γκράντε, ενόψει της σεζόν 2011–12. Κατά την επόμενη σεζόν ο σύλλογος μετακόμισε εκ νέου, αυτή την φορά στο Κάμπο ντα Πορτέλα στη Σάντα Καταρίνα ντα Σέρα, έδρα της ΟΝ Σέρα.

Παραπομπές
----------

1. ↑  João Bartolomeu: "Se não conseguirmos pagar aos jogadores, paciência" (João Bartolomeu: "If we can't pay the players, tough luck") Αρχειοθετήθηκε 2015-04-27 στο Wayback Machine.; Relvado, 9 December 2011 (Πορτογαλικά)
2. ↑  Presidente da SAD confirma ordenados em atraso e saída do diretor geral (Chairman confirms due wages and departure of general manager) Αρχειοθετήθηκε 2012-07-07 at Archive.is; SAPO Desporto, 9 December 2011 (Πορτογαλικά)
3. ↑  Uniao de Leiria swap coaches... again Αρχειοθετήθηκε 2011-11-23 στο Wayback Machine.; PortuGOAL, 26 September 2011
4. ↑  Cajuda out, Dominguez in at Leiria Αρχειοθετήθηκε 2012-08-10 στο Wayback Machine.; PortuGOAL, 14 March 2012
5. ↑  João Bartolomeu demitiu-se: "São 25 anos a aturar isto" (João Bartolomeu resigned: "It's 25 years putting up with this"); Diário de Notícias, 13 April 2012 (Πορτογαλικά)
6. ↑  Vieira, Dominic. «União de Leiria, the first club to play a 4-3-0». About a Football Report. Ανακτήθηκε στις 13 Μαΐου 2012.
7. ↑  Situação leiriense correu o Mundo (*Leiriense* plight talked abroad) Αρχειοθετήθηκε 2012-05-02 στο Wayback Machine.; Record, 30 April 2012 (Πορτογαλικά)
8. ↑  Benfica-U. Leiria, 1-0 (crónica) (Benfica-U. Leiria, 1-0 (report)) Αρχειοθετήθηκε 2013-10-22 στο Wayback Machine.; Mais Futebol, 5 May 2012 (Πορτογαλικά)
9. ↑  U. Leiria-Nacional, 2-3 (destaques) (U. Leiria-Nacional, 2-3 (highlights)) Αρχειοθετήθηκε 2013-10-22 στο Wayback Machine.; Mais Futebol, 12 May 2012 (Πορτογαλικά)
10. ↑  U.Leiria fora dos Campeonatos profissionais (U. Leiria out of professional competitions) Αρχειοθετήθηκε 2012-09-03 στο Wayback Machine.; Record, 25 May 2012 (Πορτογαλικά)
11. ↑  Reforços para Leiria SAD (Reinforcements for Leiria SAD) Αρχειοθετήθηκε 2013-10-17 στο Wayback Machine.; Ο Derbie, 7 August 2012 (Πορτογαλικά)
12. ↑  Duo no Leiria (Duo joins Leiria) Αρχειοθετήθηκε 2013-10-17 στο Wayback Machine.; Ο Derbie, 25 August 2012 (Πορτογαλικά)
13. ↑  Clube chegou a acordo com o treinador Ricardo Moura (Club reaches agreement with coach Ricardo Moura) Αρχειοθετήθηκε 2013-04-16 at Archive.is; SAPO Desporto, 24 July 2012 (Πορτογαλικά)
14. ↑  Clube inscreve equipa nas distritais (Club signs team in regional divisions) Αρχειοθετήθηκε 2012-06-22 στο Wayback Machine.; SAPO Desporto, 19 June 2012 (Πορτογαλικά)
15. ↑  U. Leiria SAD jogará no Campo da Portela (U. Leiria SAD will play in Campo da Portela) Αρχειοθετήθηκε 2013-10-17 στο Wayback Machine.; Ο Derbie, 1 August 2012 (Πορτογαλικά)

Εξωτερικοί Σύνδεσμοι
--------------------

* Επίσημη Ιστοσελίδα (Πορτογαλικά)
* Προφίλ ομάδας από το Zerozero
* *Frente Leiria*, fansite (Πορτογαλικά)
* União Leiria blog (Πορτογαλικά)